Anna David

Anna David (født 2. december 1984 i Aarhus) er en dansk pop- og R'n'B-sangerinde, sangskriver og skuespiller.

Biografi 
Anna David begyndte at spille musik allerede som 4-årig. Dengang var det farens trommer, der var den store interesse, indtil hun som 13-årig kom til sangundervisning med sine storesøstre, deriblandt Inez Bjørg David, der er professionelle skuespillere i Tyskland. Hun har derudover en bror. Hun er uddannet i sang, dans, trommer og klaver. 

Allerede i 1999 begyndte hun sin karriere da hun spillede en lille rolle ved navn "Drummer Betty" i Lars von Triers Dancer in the dark. Allerede to år senere indspillede "P-Y-B (Pretty Young Boy)". Anna David fik sin første pladekontrakt i Tyskland som 14-årig. Hun voksede op i Danmark men har også selv tyske aner, da hendes mor er tysk. Faren er dansk/amerikansk.  

I en alder af 17 år blev Anna David voldtaget, en såkaldt kontaktvoldtægt, hvor det var en bekendt, der voldtog hende. Hun fortalte det først i september 2007. Sangen "Den lille pige" (2007) fra albummet 2 handler om førnævnte voldtægt.

Anna David havde sit gennembrud i Danmark i 2005 med hit-singlen Fuck dig, som blev fulgt op af albummet Anna David. Fuck dig er også blevet oversat til Fuck you, Fuck deg og Fick dich, hvoraf den sidstnævnte version blev et #23 hit i Østrig samt et #40 hit i Tyskland.

I 2006 deltog Anna David i Vild Med Dans. I 2007 udgav hun albummet 2. I 2008 ledede hun sit sammensatte Østerbro-kor i TV 2:s Allstars. 

I 2009 kunne man følge Anna David i TV 2:s serie Store Drømme, hvor Anna spillede en elev på en drama/musikskole.

I 2009 udkom hendes tredje album, Tættere på hvor bl.a hitsne "Tæt På" "Når en engel siger farvel" og "Den sommer" indgik. I 2010 udkom hendes fjerde album, Music is Taking Over som bl.a består af sangene "Bow (For the bad girls)", "Hate you" og "Something to Nothing".   

I februar 2011 deltog Anna David i programmet Toppen af Poppen på TV 2, hvor hun sammen med musikerne Jokeren, Szhirley,  Lars H.U.G, Erann DD og Dorthe Kollo fortolker hinandens sange på et hotel i Mexico. 

2012 spillede hun hovedrollen som "Sandy" over for Silas Holst i musicalen Grease i Tivolis Koncertsal i København, med en national turné i 2015.
 

2013 medvirkede hon i Eliza Hittmans amerikanske spillefilm It Felt Like Love.

I 2014 konkurrerede hun som kunstner i Dansk Melodi Grand Prix med sangen "It Hurts" skrevet af bl.a. Anna David og Lasse Lindorff.
I Dansk Melodi Grand Prix 2021 skrev hun også sangen "Hvileløse hjerter" til Nanna Olivia sammen med Nicolai Levring og Casper Sørensen.

I dag er Anna David en dobbelt platin sælgende kunstner.

Andet
I december 2010 annoncerede Anna David, at hun var gravid med sin kæreste Christian Sørensen. Den 13. juni 2011 fødte hun det første af deres tre børn, en lille pige ved navn Alba. 

I 2011 blev Anna David ambassadør for "Vores ansvar – NEJ til vold mod børn" hvor hun blandt andet lavede Sangen "Kun Hjertet Slår" som handler om at man ikke må slå på børn, og at det kun er hjertet der må slå.

Diskografi

Albums 
 Anna David (2005)
 2 (2007)
 Tættere på (2009)
 MUSIC is TAKING OVER (2010)
 Af lys og mørke (2016) EP
Vinden hvisker (2018) EP

Tyske singler 
 P.Y.B. (Pretty Young Boy) (2000) med Christoph Brüx, Toni Cottura
 U And Me And The Sunshine (2001)
 Impossible (2002)
 Terminal Love (2002)
 Fuck You (2006)
 Fick Dich (2006)

 Danske singler 
 Fuck Dig ( 2005)
 Hvad nu Hvis? (2005)
 Når musikken spiller (feat. UfoYepha) (2005)Kys Mig (2005)
 Nr. 1 (2007)
 Chill (2007)
 Den lille pige (2007)
 Tæt på (2009)
 Den sommer (2009)
 Når en engel siger farvel (2009)
 Uden Ord (2009)
 La' Det Være Mig (2009)Et andet liv - store drømme (2009) All About Love (2009) (Anna David & Mohamed Ali)
 BOW (for the bad girls) (2010)
 Something to Nothing (2010)
 Hate You (2010)
 Into the Light (Anna David & Johnny Colding) (2010)
 If You Wanna Cry (2011)
 Natsværmer (Toppen af Poppen) (2011)
 Kun Hjertet Slår (2011)
 Brænder Mig (2012)
F***ing Perfekt (2013)
 It Hurts (2014)
Ukendt land (2016)
Fuck dig og softice (Linda P version) (2017)
Kun os to (2018)
TagTop (2020)
 Hold om mig (2020)

Kilder

Eksterne henvisninger 
 Anna Davids hjemmeside
 
 

Sangere fra Danmark
Musikere fra Danmark
Personer fra Aarhus
Deltagere ved Dansk Melodi Grand Prix 2014